OzLabs/hebrew-wiki-articles huggingface dataset:
ולודז'ימייז' טטמאייר

ולודז'ימייז' טטמאייר (בפולנית: Włodzimierz Tetmajer; 31 בדצמבר 1861 – 26 בדצמבר 1923) היה צייר וגרפיקאי פולני, אחד הנציגים המובילים של פולין הצעירה היה גם פוליטיקאי וסופר.<ref></ref>

== קורות חיים ==
הוא נולד לאדולף טטמאייר ואשתו הראשונה, לאוניה קרוביצקה. בשנים 1875–1886 למד בבית הספר לאמנויות יפות בקרקוב, ולאחר מכן זמן קצר בווינה, בשנים 1886–1889 במינכן ובאקדמיה קולארוסי בפריז.

בשנים 1914- 1911 היה ולודז'ימייז' טטמאייר פעיל פוליטי וחבר בפרלמנט האוסטרי מטעם מפלגת העם הפולנית. ב־10 בנובמבר 1912 עמד בראש ההקמה של קונפדרצית מפלגות העצמאות ואז השתתף בעבודתה.

לאחר פרוץ מלחמת העולם הראשונה הוא הועבר לוועדה הלאומית העליונה. בינואר 1919 הוא נסע לוועידת שלום בפריז, שם, יחד עם מיקולאי ריי, הוא תיווך במשא ומתן בין צוותו של רומן דמובסקי לנציגי יוזף פילסודסקי. במהלך המלחמה הפולנית-בולשביקית הוא היה פעיל בוועדה להגנת המדינה. בראשית אפריל 1919 הוא מונה על ידי שרת התרבות והאמנות כנציג הכללי בקרקוב.

לבקשתו של יוזף פילסודסקי, הצטרף לוועד הלאומי הפולני בשנת 1919. הוא היה מומחה של המשלחת הפולנית בוועידת השלום בפריז בשנת 1919, שעסק בסוגיות פוליטיות ודיפלומטיות. הוא היה יו"ר הוועדה להגנת המדינה בקרקוב החל מה -20 באוגוסט 1920.

ולודז'ימייז' טטמאייר נקבר ב־30 בדצמבר 1923 בבית העלמין פסטרניק בברונוביץ ווילקי.

== משפחה ==
בשנת 1890 התחתן עם אנה מיקולייצ'יק <ref></ref> נולדו להם שתי בנות. במהלך מלחמת העולם השנייה, אשתו ובתו הצעירה קריסטינה, יחד עם בעלה גורשו לעומק ברית המועצות על ידי הסובייטים. לאחר המלחמה אשתו של טטמייר חזרה לקרקוב, שם נפטרה.<ref></ref>

== יצירה ==
הוא צייר בעיקר סצינות ז'אנריות כפריות [36], וכן נופים, פוליכרומים בכנסיות, כולל בקפלה של המלכה סופיה, בקתדרלת וואוול, בקתדרלה בסוסנובייץ.

משנת 1897 היה טטמאייר חבר בחבורת האמנים הפולניים "אגודת שטוקה".

בשנת 1892 קיבל טטמייר פרס מבית הספר לאמנויות יפות בקרקוב לסטודנטים מצטיינים ומענק שנתי לנסיעה לאיטליה.

בשנת 1893 נשלחו ציורי האמן יחד עם בדים אחרים לתערוכה העולמית בשיקגו, ובשנת 1894 לסן פרנסיסקו. הוא זכה במדליות בתערוכות אלה.

בשנת 1911 קיבל טטמייר פרס על פעילות האמנותית מטעם האקדמיה לאמנויות ומדעים.

== גלריה ==
<gallery mode="packed" heights="180">
File:Tetmajer Musicians in Bronowice.jpg | נגנים בברונוביץ

File:Włodzimierz Tetmajer - Zaloty 1894.jpg | חיזור

File:Zrekowiny.jpg | זרקובינה

File:Włodzimierz Tetmajer - Święcone 1897.jpg | קדוש

File:Koronacja NMP.jpg | הכתרה

File:Odnalezienie Krzyza.jpg | מציאת הצלב

File:Sw Sebastian.jpg | סנט סבסיטאן

File:Wawel witraz 2.jpg | ויטראז' בוואוול
</gallery>

==קישורים חיצוניים==

* 

== הערות שוליים ==

קטגוריה:ציירים פולנים
קטגוריה:פוליטיקאים פולנים
קטגוריה:ילידי 1861
קטגוריה:נפטרים ב-1923
מאלווה שאלק

מאלווה שאלק (בצ'כית: Malva Schalek; 18 בפברואר 1882 – 24 במאי 1944<ref name="NizzaThobi"></ref> או 24 במרץ 1945<ref name="CatherineStodolsky"></ref>), הייתה ציירת יהודייה-צ'כית שנספתה בשואה.

== ביוגרפיה ==
מאלווה שאלק נולדה בפראג למשפחה אינטלקטואלית יהודית דוברת גרמנית. משפחתה הייתה פעילה בתנועה הלאומית הצ'כית. היא למדה בבית ספר בפראג, ורשלבי (הוהנלבה) ולמדה אמנות, תחילה ב"פרואנקאקדמיה" במינכן ואחר כך באופן פרטי בווינה. היא התפרנסה כציירת בווינה, בסטודיו שלה שהיה ממוקם מעל תיאטר אן דר וין, עד יולי 1938, אז נאלצה לברוח מהנאצים והשאירה שם את ציוריה. רק כ-30 יצירות מתקופה זו שוקמו. שניים נמצאו בווינה לאחר המלחמה.<ref name="Collectif"></ref>

שאלק גורשה לגטו טרזיינשטט בפברואר 1942, שם ציירה יותר מ-100 רישומים וצבעי מים המתארים את חיי האסירים. בגלל סירובה לצייר רופא משתף פעולה, היא גורשה לאושוויץ ב־18 במאי 1944, שם נרצחה.

== יצירותיה ==
חדר כניסה, 2 ינואר 1920.
עבודתה, במיוחד רישומיה של המחנה בטרזינשטאט, מאופיינת בריאליזם מפוכח. רישומים אלה תוארו על ידי טום ל' פרוינהיים, מנהל מוזיאון בולטימור לאמנות, כ"אולי היצירה האמנותית הטובה והשלמה ביותר ששרדה את השואה." יצירותיה שוקמו לאחר השחרור, ורובם נמצאים באוסף האמנות של מוזיאון בית לוחמי הגטאות בקיבוץ לוחמי הגטאות בישראל.

==קישורים חיצוניים==

== הערות שוליים ==

קטגוריה:אמניות יהודיות
קטגוריה:אמנים יהודים
קטגוריה:אסירים בגטו טרזיינשטט
קטגוריה:ציירות צ'כיות
קטגוריה:ציירות יהודיות
קטגוריה:ציירים יהודים
קטגוריה:נספים במחנה ההשמדה אושוויץ
קטגוריה:ילידות 1882
קטגוריה:ציירים שנספו במחנה ההשמדה אושוויץ
קטגוריה:נפטרות ב-1944
מיקלוש בנדק

מיקלוש בֶּנֶדֶק (בהונגרית: Benedek Miklós; ) היה שחקן יהודי-הונגרי זוכה פרס קושוט ופרס יאסאי מארי, במאי, זוכה פרס האמן המצטיין ופרס האמן הדגול, חבר לנצח של אגודת בני האלמוות. אביו היה השחקן טיבור בנדק (1911–1963), בניו הם טיבור בנדק (1972–2020), שלוש פעמים אלוף אולימפי בכדורמים, ואלברט בנדק, (1980) עוזר במאי.

== ביוגרפיה ==
בנדק, יליד בודפשט, סיים את לימודיו באוניברסיטה לאמנויות התיאטרון והקולנוע בשנת 1969 ואז חתם חוזה בתיאטרון הלאומי של בודפשט, שם שיחק בין השנים 1969–1983. משנת 1983 עבד ב"תיאטרון קטונה יוז'ף" עד שנת 2003. בשנים 1991–1992 ובין השנים 1993–1996 היה מנהל העסקים של "לשכת השחקנים ההונגרית". בין השנים 1992–2007 היה מרצה באוניברסיטה לאמנויות התיאטרון והקולנוע.<ref></ref> משנת 2003 הוא היה שוב חבר בתיאטרון הלאומי של בודפשט, משם פוטר בשנת 2009 יחד עם שישה מעמיתיו השחקנים.<ref></ref> הוא היה פרילנסר מאז 2009.<ref></ref> הוא היה חבר ב"משרד ההפקה אורלאי" משנת 2017.<ref></ref>

משחקו מאופיין בתרבות, משמעת, חוש סגנון יוצא דופן, הומור עפיץ ופיקחות אירונית. העיבוד המעמיק והקפדני של תפקידיו מתואם עם אישיותו ומראהו. הוא "האב הרוחני" של היצירה האגדית המוזיקלית בשם "אורפום בודפשט".

== עבודות התיאטרון שלו ==
מספר ההופעות הבכורה שלו שנרשמו במאגר התיאטרון: כשחקן – 144, כבמאי – 38. ניתן לראות זאת גם ב-62 תמונות תיאטרון של המאגר.
=== כשחקן ===
<div class="mw-content-ltr">

== סרטיו ==
=== סרטים עלילתיים ===
<div class="mw-content-ltr">

== תפקידי דיבוב ==
מיקלוש בנדק (1972)
* צלצלת, מילורד? - קולו של טדי מלדרום (שחקן: מייקל נואולס)
* יוסף - קולו ההונגרי של פוטיפר (שחקן: בן קינגסלי)

== פרסים ==
* פרס פרקש-רטקו (1978)
* פרס יאנוש רייז (1978)
* פרס יאסאי-מארי (1981)
* פרס האמן המצטיין (1989)
* צלב הקצינים של מסדר הכבוד של הרפובליקה של הונגריה (1998)
* פרס האמן הדגול (2012)
* פרס קושוט (2016)
* חבר לנצח באגודת בני האלמוות (2020)

== לקריאה נוספת ==
* לקסיקון הונגרי לאמנות הבמה. 1994 
* מאגר התיאטרון
* מיהו מי? 2009. סוכנות הידיעות ההונגרית. 2008 
* 

== קישורים חיצוניים ==

* [https://web.archive.org/web/20141012031741/http://szinhaz.hu//budapest/57637-keszul-a-folyon-tul-italia-a-belvarosi-szinhazban הוכן לקראת "מעבר לנהר, איטליה" בתיאטרון מרכז העיר]

== הערות שוליים ==

קטגוריה:שחקני קולנוע וטלוויזיה יהודים הונגרים
קטגוריה:שחקני תיאטרון יהודים הונגרים
קטגוריה:יהודים זוכי פרס קושוט
קטגוריה:בוגרי האוניברסיטה לאמנויות התיאטרון והקולנוע
קטגוריה:במאי תיאטרון יהודים הונגרים
קטגוריה:במאי קולנוע יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1946
קטגוריה:הונגרים שנפטרו ב-2024
פסגת דבנהאם

פסגת דבנהאם או הר דבנהאם (באנגלית: Debenham Peak או Mount Debenham) היא פסגה בהרי סקוט, בארץ אנדרבי שבמזרח אנטארקטיקה.

הפסגה ממוקמת מדרום למפרץ אמונדסן.

הפסגה ממוקמת 11 קילומטרים ממזרח להר קרונוס.

גובהה של הפסגה 1,140 מטרים מעל פני הים; פסגת דבנהאם היא ההר ה-3,766 בגובהו באנטארקטיקה.

== היסטוריה ==
=== גילוי ומיפוי הפסגה ===

הפסגה התגלתה ב-13 או ב-14 בינואר 1930, על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בפיקודו של דאגלס מוסון.

המיקום המדויק של הפסגה התגלה על ידי משלחות החקר הלאומית האוסטרלית לאנטארקטיקה, אשר חקרה את אנטארקטיקה בין השנים 1954–1958.

=== מקור השם ===

משלחת החקר הבריטית, אוסטרלית וניו זילנדית לאנטארקטיקה נתנה לפסגה את שמה.

הפסגה נקראת על שמו של פרנק דבנהאם.

== לקריאה נוספת ==
* [https://www.coolantarctica.com/Antarctica%20fact%20file/History/biography/Debenham-Frank.php קורות חייו של פרנק דבנהאם]
* [https://www.spri.cam.ac.uk/people/debenham/ פרנק דבנהאם] באתר אוניברסיטת קיימברידג'

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:3637 פסגת דבנהאם] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=3446&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת דבנהאם] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=3637&fid=antgeo_106 תצלום לוויין של אזור פסגת דבנהאם]
* [https://mapcarta.com/25609566 מפת אזור פסגת דבנהאם]
* [https://peakery.com/debenham-peak-antarctica/ פסגת דבנהאם] באתר peakery (מרחקים לאתרים סמוכים)
* [http://distancebetween.info/debenham_peak מחשבון מרחקים - המרחק מפסגת דבנהאם לאתרים סמוכים]
* [https://mountainplanet.com/mountains/debenham-peak פסגת דבנהאם] באתר mountainplanet
* [https://www.mindat.org/feature-6631944.html פסגת דבנהאם] באתר mindat

== הערות שוליים ==

דבנהאם
הלנה אונייז'יסקה

הלנה אונייז'יסקה (בפולנית: Helena Unierzyska; 6 באפריל 1867 – 11 באוקטובר 1932) הייתה ציירת ופסלת פולנייה, בתם של הצייר הלאומי בפולין יאן מטייקו ואשתו תאודורה גיבולטובסקה, שהופיעה לעיתים קרובות בציוריו.<ref></ref> <ref></ref>

== ביוגרפיה ==
אחת מחמישה ילדים. בילדותה התגוררה עם הוריה בקז'סלביצה, פרבר של קרקוב. היא הייתה חולנית מאוד בילדותה. לעיתים קרובות סייעה לאביה בטיולי הציור שלו ובמפגשי הסטודיו היומיים שעשה. ב־24 ביוני 1891 נישאה לאחד מתלמידי אביה מהאקדמיה לאמנויות, הצייר יוזף אונייז'יסקי. אמה לא הסכימה לנישואים ולא השתתפה בטקס החתונה.

לאחר החתונה הם התגוררו בבולן, כפר ליד קרקוב. לא היו להם ילדים משלהם, אך היא אימצה ילדים מהכפר.

הלנה הייתה פטריוטית. היא עזרה לקורבנות פולנים במלחמת העולם הראשונה וזכתה בצלב העצמאות מידי הנשיא בתקופה שבין המלחמות.

==קישורים חיצוניים==

* 

== הערות שוליים ==

קטגוריה:ציירות פולניות
קטגוריה:ילידות 1867
קטגוריה:נפטרות ב-1932
אהובה תורג'מן

אהובה תורג'מן (נולדה ב-1962) היא מנכ"לית ומבעלי תאגיד ההמבורגרים BBB, הכולל גם את הרשתות מוזס ובורגרים<ref></ref>. לרשת יותר מ-100 סניפים ו-4,000 עובדים, והיא מוערכת בשווי של 180–200 מיליון שקל, עם מחזור של מאות מיליוני שקלים בשנה.

תורג’מן היא בעלת תואר ראשון במנהל עסקים ושיווק מהקריה האקדמית אונו.

==ביוגרפיה==

תורג'מן נולדה בשנת 1962, ליעקב וחנה ביטון, עולים חדשים ממרקש, במעברת חרובית בחבל לכיש. תורג'מן למדה בבית ספר ממלכתי דתי ובגיל 14 החלה לעבוד לאחר שעות הלימודים, כפקידה בבית ספר לנהיגה.

תורג'מן שירתה שנתיים בשירות לאומי ברמת גן, שם הכירה את בעלה אריה. לאחר מכאן עבדה כפקידה בסוכנות ביטוח שביטחה את נהגי דן ואגד, בהמשך ניהלה את הסוכנות.

בגיל 20 נולד בנה הבכור, ולאחר 4 שנים נולדו לה תאומים. בגיל 26, החלה לעבוד כמנהלת משמרת בשעות הבוקר במסעדת יטבתה בעיר ברחוב הירקון, ועד מהרה התקדמה לתפקיד מנהלת הסניף. לאחר מכן, קיבלה לנהל שני סניפים נוספים. לאחר שלוש שנים היא התמנתה למנהלת רכש, אחר כך לסמנכ"ל ולבסוף למנכ"ל הרשת.

ב-2002 עזבה תורג'מן את "יטבתה בעיר". ב־2005 החליטה לפתוח בית קפה ליד ביתה בביתן אהרן, בשילוב חנות לציוד רכיבה.

ב-2008 מונתה תורג’מן לתפקיד מנכ"לית הרשת BBB ולאחר כשנה הפכה לבעלת מניות בחברה.

== חיים אישיים ==
בגיל 20 נולד בנה הבכור, ולאחר 4 שנים נולדו לה תאומים.

== קישורים חיצוניים ==
*[http://www.hon.co.il/bbb-לפני-הנפקה-מעוניינת-להתרחב-לחול-ולתח/ BBB לפני הנפקה: מעוניינת להתרחב לחו"ל ולתחומים נוספים], באתר הון
*[https://www.nadlancenter.co.il/article/1322לא רק המבורגר: קבוצת BBB משקיעה במיזם בנתניה שעלותו 200 מיליון שקל], באתר מרכז הנדל"ן
* 
* 

==הערות שוליים==

קטגוריה:בוגרות שירות לאומי
קטגוריה:בוגרות הקריה האקדמית אונו
קטגוריה:בוגרי הקריה האקדמית אונו
קטגוריה:דירקטוריות ישראליות
קטגוריה:דירקטורים ישראלים
קטגוריה:יזמות ישראליות
קטגוריה:יזמים ישראלים
קטגוריה:מנכ"ליות ישראליות
קטגוריה:מנכ"לים ישראלים
קטגוריה:מסעדניות ישראליות
קטגוריה:נשות עסקים ישראליות
קטגוריה:אנשי עסקים ישראלים
קטגוריה:ישראליות שנולדו ב-1962
קטגוריה:ישראלים שנולדו ב-1962
נונאטאקי פרוב

נונאטאקי פרוב (באנגלית: Perov Nunataks) היא קבוצה של נונאטאקים בקצה המזרחי של הרי סקוט, בארץ אנדרבי, במזרח אנטארקטיקה, שבאנטארקטיקה.

הנונאטאקים ממוקמים 35 קילומטרים ממזרח לפסגת דבנהאם.

== היסטוריה ==
=== גילוי ומיפוי הנונאטאקים ===

הנונאטאקים התגלו עת שצולמו מהאוויר באוקטובר 1956, על ידי משלחות החקר הלאומית האוסטרלית לאנטארקטיקה.

המיקום המדויק של הנונאטאקים התגלה על ידי משלחת סקר אווירית של משלחות החקר הלאומית האוסטרלית לאנטארקטיקה, בנובמבר 1959.

=== מקור השם ===

שמם של הנונאטקים ניתן להם על ידי ועדת השמות האנטארקטיים של אוסטרליה.

הנונאטקים נקראים על שמו של ויקטור פרוב (Viktor Perov), טייס סובייטי אשר טס מעל אזור זה בשנת 1958 וחילץ משלחת חקר בלגית, אשר נקלעה לאזור עקב תאונת מטוס.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:11630 נונאטאקי פרוב] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1703 נונאטאקי פרוב] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11125&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאקי פרוב] באתר הגאזט האנטארקטי המשווה SCAR של ממשלת אוסטרליה

== הערות שוליים ==

פרוב
צ'ה אדמס

צ'ה זאק אברטון פרד אדמס (באנגלית: Ché Zach Everton Fred Adams; נולד ב-13 ביולי 1996) הוא כדורגלן אנגלי-סקוטי, המשחק בעמדת החלוץ בטורינו ובנבחרת סקוטלנד.

==קריירת מועדונים==
אדמס נולד בלסטר שבאנגליה. שיחק במועדון הנוער של אילקסטון.

בדצמבר 2014 ערך את הופעת הבכורה שלו בשפילד יונייטד מהפוטבול ליג הראשונה, הוא שותף בעונה זו ב-11 משחקי ליגה בהם כבש פעם אחת. בעונתו השנייה במועדון היה לשחקן הרכב וכבש 11 פעמים. באוגוסט 2016 הצטרף ברמינגהאם סיטי מהצ'מפיונשיפ וכבש שבהופעת הבכורה שלו בליגה בהפסד 1–3 לוולברהמפטון וונדררס. את העונה סיים עם שבעה שערים. בעונת 2017/2018 כבש חמישה שערים ב-30 משחקי ליגה ובעונת 2018/2019 כבש 22 שערים.

ביולי 2019 עבר לסאות'המפטון מהפרמייר ליג תמורת סכום של מעל 16 מיליון ליש"ט. בעונת 2019/2020 שיחק בעיקר כמחליף וכבש ארבעה שערים. ביולי 2024 חתם בטורינו לשלוש שנים.

== קריירת נבחרות ==
ב-2015 אדמס ייצג את נבחרת אנגליה הצעירה עד גיל 20, ולו שתי הופעות עמה.

עם זאת, במרץ 2021 זומן לסגל נבחרת סקוטלנד הבוגרת, אותה בחר לייצג דרך מוצאו הסקוטי. ב-25 במרץ 2021 ערך את הופעת הבכורה בתיקו 2–2 נגד אוסטריה. כעבור שישה ימים כבש שער בכורה בניצחון 4–0 על איי פארו. נכלל בסגל נבחרת סקוטלנד ליורו 2024. <ref></ref>

==קישורים חיצוניים==

==הערות שוליים==

קטגוריה:כדורגלנים אנגלים
קטגוריה:כדורגלנים סקוטים
קטגוריה:חלוצי כדורגל אנגלים
קטגוריה:חלוצי כדורגל סקוטים
קטגוריה:לסטר: כדורגלנים
קטגוריה:כדורגלני שפילד יונייטד
קטגוריה:כדורגלני ברמינגהאם סיטי
קטגוריה:כדורגלני סאות'המפטון
קטגוריה:כדורגלני טורינו
קטגוריה:כדורגלני נבחרת סקוטלנד
קטגוריה:כדורגלני יורו 2020
קטגוריה:כדורגלני יורו 2024
קטגוריה:אנגלים שנולדו ב-1996
קטגוריה:סקוטים שנולדו ב-1996
זיגמונט פוגל

זיגמונט פוגל (בפולנית: Zygmunt Vogel; 15 ביוני 1764 – 20 באפריל 1826) היה מאייר, מחנך וצייר פולני בסגנון קלאסי. הרבה בנסיעות רצופות.<ref>Krystyna Sroczyńska: Podróże malownicze Zygmunta Vogla. Warszawa: Oficyna Wydawnicza Auriga, 1980</ref>

== ביוגרפיה ==
אביו היה שף של הנסיך מיכאל פרידריק צ'רטוריסקי ומת בעוד זיגמונט היה עדיין ילד קטן. לאחר מכן, הוא ואימו עברו לחסות של הנסיך. כשהיה מבוגר הוא נשלח לוורשה ללמוד מדעים במטרה להיות אדריכל. אולם בגיל שש עשרה הציג בפניו סטניסלב פוטוצקי את עבודותיו של הצייר האיטלקי ברנרדו בלוטו שהתמחה בנוף עירוני.

פוגל החליט שהוא מעדיף להיות כמוהו צייר של נוף עירוני. הוא התקבל לבית הספר המלכותי לציור, בהנחייתו של מרצ'לו באצ'ארלי.<ref name=":0"></ref> בתחילה יצר עבודות בסגנון בלוטו, אך עד מהרה פיתח סגנון משלו ויצר סצנות נוף של ורשה. במקום להשתמש בשמנים, הוא השתמש בצבעי מים, דיו ועפרון.

בשנת 1787 הוא זכה לחסותו של המלך סטניסלב השני. העבודה הראשונה שלו כללה נסיעה לקרששוביץ, אלוורניה, אולקוש, רבסטין, פיסקובה סקאלה ומקומות אחרים כדי לאסוף חומרים היסטוריים. עם שובו, הוא השתמש ברישומים שלו ליצירת אלבום של 63 ציורים בצבעי מים, שפורסם בשנת 1806 על ידי יאן זכריאש פריי (יחד עם כמה תחריטים שלו, המבוססים על רישומיו של פוגל).<ref name=":0" />

לאחר מכן הוא נשלח לדנציג (גדנסק) ובילה שם שנתיים, אבל שרדו מעט מציוריו מאותה תקופה. בשנים שלאחר מכן הוא טייל ברחבי פולין וצייר טירות, עיירות ונחלות. המחזור הראשון שלו בן עשר העבודות הוזמן על ידי פטרונו הוותיק, סטניסלב קוסטקה פוטוצקי, למעון קיץ חדש ליד אולסין. עם זאת, מפת מסעו של פוגל הוגבלה למסלול הראשון שהורה המלך, "לאורך הוויסלה, החל מביאלא מחוץ לקרקוב ועד לשפך ליד מונדא שמעבר גדנסק".

לאחר התפטרותו של המלך, עזיבתו את סנט פטרסבורג ומותו הקרוב (1798) פוגל החל לחפש עבודה אחרת. הוא הפך למורה באוניברסיטת ליסאום בוורשה, ובשנת 1817 קיבל פרופסור לפרספקטיבה במחלקה לאמנויות של האוניברסיטה המלכותית החדשה בוורשה תפקיד בו המשיך למשך שארית חייו.<ref name=":0" />

בין תלמידיו הידועים ביותר היו אלכסנדר קוקולר ופרנצ'ישק פנהאוזר.

בשנת 1818 הוענק לו מסדר סטניסלוס הקדוש.

הוא התגורר בוורשה עד סוף ימיו.

הוא נקבר בבית העלמין האוונגליסטי-אוגסבורג בוורשה.

== גלריה ==
<gallery mode="packed" heights="180">
File:Ostra brama.jpg | השער המזרחי בווילנה

File:Zygmunt Vogel Brama Nizinna.jpg | שער העיר גדנסק

File:Kazimierz Dolny akwarela 2.jpg | מבצר קזימיז' דולני

File:Vogel Cadets Palace.jpg | ארמון בוורשה

File:Krakow Barbakan Zygmunt Vogel.jpg | מבצר בקרקוב

File:Dominikonų Street in Vilnius, 19th century.jpg | רחוב בווילנה

File:Z. Vogel. Castle of Ostroh.jpg | מבצר אוסטרו

File:Vogel Krakowskie Przedmieście.jpg | בפרבר של קרקוב
</gallery>

==קישורים חיצוניים==

== הערות שוליים ==

קטגוריה:ציירים פולנים
קטגוריה:ילידי 1764
קטגוריה:פולנים שנפטרו ב-1826
מילוג

מילוג הוא אתר אינטרנט שמספק מילון עברי-עברי מקוון חינמי. מילוג כולל הסברים ותוספים הקשורים לשפה העברית, מציג פירוש למילה, מונח, או ביטוי באופן מפורט, ומאפשר לקבל מילים נרדפות למילה כלשהי, צירופים וביטויים, ראשי תיבות, גימטריה, חרוזים, ומאמרים.

האתר הוקם ב־2011.<ref></ref>

==ראו גם==
*ויקימילון
 
==הערות שוליים==

קטגוריה:אתרי אינטרנט ישראליים
קטגוריה:מילונים מקוונים
אלכסנדר קוקולר

אלכסנדר קוקולר (בפולנית: Aleksander Kokular; 9 באוגוסט 1793 – 6 באפריל 1846) היה צייר, אספן ומורה פולני. הוא היה ממייסדי בית הספר לאמנויות יפות בוורשה, התמחה בדיוקנאות וסצנות מיתולוגיות.

== ביוגרפיה ==
הוא נולד למשפחת סוחרים ולמד לראשונה ציור בליציאום בוורשה בהשגחת זיגמונט פוגל.<ref></ref> בשנת 1814 הוא נרשם לאקדמיה לאמנויות יפות בווינה, שם למד אצל יוהאן הבפטיסט פון למפי האב, ואז בילה שנה באקדמיה של סן לוקה ברומא.<ref name=":0"></ref> הוא חזר לוורשה בשנת 1818 והפך למורה.

במשך שנה לימד קליגרפיה, ולאחר מכן הפך למורה בליציאום בוורשה בשנת 1821. הוא חזר לרומא במלגה ממשלתית בין השנים 1824 עד 1826, שם היה תחת השפעתו של וינצ'נצו קמוצ'יני. לאחר חזרתו הוא נשאר בליציאום עד לסגירתו על ידי ממשלת רוסיה בשנת 1831.

בין השנים 1835 עד 1841 הפעיל בית ספר פרטי לאומנויות מביתו, ובשנת 1838 עד 1840 היה מרצה ב"מכון אלכסנדריה לנשים צעירות".

בין השנים 1841 עד 1844, הוא היה מורה בגימנסיה המלכותית שהוקמה באותה העת.

בשנת 1844 הצטרף עם יאן פליקס פיברסקי להקמת "בית הספר לאמנויות יפות" ולימד שם עד מותו, שנתיים לאחר מכן.<ref name=":0" />

קפריאן קמיל נורוויד היה התלמיד הידוע ביותר שלו. בית הספר נסגר בשנת 1864, מכיוון שתלמידיו השתתפו במרד ינואר. הוא נפתח מחדש בשנת 1904 ומאז 1932 נודע כאקדמיה לאמנויות יפות בוורשה.

בין הדיוקנאות המוכרים ביותר שלו הם ציורי ניקולאי הראשון, הרוזן איוואן פסקביץ', הרוזן אלכסנדר סטניסלב פוטוצקי והמלחינה מריה שימנובסקה. בין הדיוקנאות ההיסטוריים שלו, ציור המתאר את נישואיהם של המלכה ידוויגה וולאדיסלב השני יג'ילו דוכס ליטא שהפך למלך פולין. הוא גם עשה ציורים בכנסיות בשדלצה, סבאלקי, פולאווי וברשץ'.

האוסף שלו כלל בעיקר יצירות של אותה העת, אבל הוא גם שיחזר ומכר ציורים עתיקים מאוסף הרוזן פוטוצקי.

== גלריה ==
<gallery mode=packed heights="200">
File:Aleksander Stanisław Potocki.PNG | אלכסנדר סטניסלב פוטוצקי
File:Józef Wiśniewski.jpg | יוזף וישנייבסקי
File:Maria Szymanowska-Kokular Aleksander.jpg | מריה שימנובסקה
File:Aleksander Kokular - Portret Julii Kleczkowskiej.jpg | יולי קלצקובסקי
</gallery>

== קישורים חיצוניים ==

== הערות שוליים ==

קטגוריה:ציירים פולנים
קטגוריה:ילידי 1793
קטגוריה:נפטרים ב-1846
שמואל בוקר

שמואל בוקר (נולד ב-8 ביוני 1964) הוא קצין משטרה ישראלי בדימוס בדרגת תת-ניצב. בתפקידו האחרון במשטרה שימש סגן מפקד מחוז הצפון.

==ביוגרפיה==
בוקר שירת כלוחם בחטיבת גולני. התגייס למשטרת ישראל בפברואר 1989. שירת ביחידות המרכזיות של מחוז תל אביב וחיפה, הדריך בקורס קציני משטרה, שימש ראש משרד המודיעין והבילוש בתחנת משטרת זבולון, שירת כמפקד היחידה המרכזית של מרחב הגליל ועסק בחקירת רצח תאיר ראדה. וכן שימש ראש יחידת הסמים של גבול הלבנון. פיקד על מחלקת חקירות ומודיעין בתחנת חיפה. ביולי 2011, עם הקמת מחוז חוף, מונה לקצין החקירות והמודיעין הראשון של המחוז.

באוגוסט 2013 מונה לצוות שתכנן והקים את פרויקט המכללה הלאומית לשוטרים והיה אחראי על איחוד 22 בתי הספר השונים לכדי מכללה אחת. בדצמבר 2014 הוקמה המכללה והוא מונה למדריך הראשי (מד"ר) וסגן מפקד המכללה.

במרץ 2016 קודם לדרגת תת-ניצב ומונה לסגן-ראש אגף משאבי אנוש. באפריל 2017 מונה לסגן מפקד המחוז הצפוני.

בוקר הוא בעל תואר ראשון בחברה וקרימינולוגיה ותואר שני במנהל עסקים. הוא נשוי, אב לשניים ומתגורר בחיפה.

==הערות שוליים==

קטגוריה:ישראלים שנולדו ב-1964
קטגוריה:תתי-ניצבים במשטרת ישראל
דוד באואני

דוד (דודו) באואני הוא קצין בדרגת תת-ניצב במשטרת ישראל, המכהן כראש חטיבת החקירות.

באואני שימש מפקד ימ"ר לכיש, באוגוסט 2010 מונה למפקד ימ"ר נגב. ב-2013 מונה לראש זרוע חשיפה ביאחב"ל. ב-2016 מונה למפקד היחידה המרכזית של מחוז מרכז. ב-2018 מונה לראש חטיבת החקירות במקום ערן קמין.

הוא בעל תואר ראשון במדעי הרוח והחברה ותואר שני במנהל חינוך.

==הערות שוליים==

קטגוריה:תתי-ניצבים במשטרת ישראל
קטגוריה:ישראלים שנולדו במאה ה-20
סימון מקאוליי

סימון מקאוליי (באנגלית: Simone McAullay; נולדה ב-14 באפריל 1976) היא שחקנית אוסטרלית.

==ביוגרפיה==
מקאוליי נולדה בפרת' שבאוסטרליה המערבית. היא נבחנה לבית הספר למשחק "מרכז השחקנים" בסידני, וסיימה את לימודיה בשנת 2000. בשנים 2003 עד 2006 שיחקה מקאוליי בתפקיד סוזי ריינור בסדרת הדרמה המשטרתית "Blue Heelers".

ב-2007 הופיעה מקאוליי בתפקיד ויוויאן אנדרסון ב-15 פרקים של הסדרה "קרוב רחוק". היא חזרה להופיע בסדרה גם ב-2008 ושיחקה ב-5 פרקים נוספים. עוד ב-2008 גילמה דמות של שוטרת מז"פ ג'סיקה מקיי בסדרה "The Strip" של ערוץ 9 האוסטרלי.

ב-2013 גילמה מקאוליי את בעלת המלון, בקה פישר, בסדרת הדרמה "ברודצ'רץ'" של רשת ITV. ב-2014 שיחקה בתפקידי אורח בדמות האחות ג'אנין בפרק בסדרה "The Smoke" של Sky One, בפרק ספיישל של "צוות איי טי", ובתפקיד רות' קולבר בפרק בסדרה הרפואית "הולבי סיטי". ב-2019 הצטרפה שוב לצוות שחקני הסדרה "קרוב רחוק" בתפקיד טרזה מסטרסון.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| rowspan=2|2001
|
| dir="ltr" | Crash Palace
| אנג'י מקינטייר
| סדרת טלוויזיה (פרק אחד)
|-
|
| dir="ltr" | Invincible
| גברת הריסון
| סרט קולנוע
|-
| 2003–2006
|
| dir="ltr" | Blue Heelers
| סוזי ריינור
| סדרת טלוויזיה (101 פרקים)
|-
| 2007–2008
| קרוב רחוק
| dir="ltr" | Home and Away
| ויו אנדרסון
| סדרת טלוויזיה (9 פרקים)
|-
| 2008
|
| dir="ltr" | The Strip
| ג'סיקה מקיי
| סדרת טלוויזיה (13 פרקים)
|-
| 2013–2015
| ברודצ'רץ'
| dir="ltr" | Broadchurch
| בקה פישר
| סדרת טלוויזיה (14 פרקים)
|-
| 2013
| צוות איי טי
| dir="ltr" | The IT Crowd
| עוזרת בחנות
| בפרק "The Internet Is Coming"
|-
| rowspan=2|2014
|
| dir="ltr" | The Smoke
| ג'אנין
| סדרת טלוויזיה (פרק אחד)
|-
| הולבי סיטי
| dir="ltr" | Holby City
| רות' קולבר
| בפרק "'The Spirit...'
|-
| 2015
|
| dir="ltr" | Count Arthur Strong
| אנאבל
| בפרק "Fame at Last"
|-
| 2016
| חוקרת מקרי המוות
| dir="ltr" | The Coroner
| ג'ס פלפס
| בפרק "The Drop Zone"
|-
| 2019
| קרוב רחוק
| dir="ltr" | Home and Away
| טרזה מסטרסון
| סדרת טלוויזיה
|-
| 2019
|
| dir="ltr" | The Commons
| פרנצ'סקה בוליי
| סדרת טלוויזיה
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-1976
פולו ג'י

טאורוס טרמני ברטלט (באנגלית: Taurus Tremani Bartlett; נולד ב-6 בינואר 1999), הידוע בשם הבמה פולו ג'י (Polo G), הוא ראפר, זמר ופזמונאי אמריקאי.

== ביוגרפיה ==
ברטלט נולד באזור העיר העתיקה שבשיקגו. הוא חבר בכנופיית Almighty Vice Lord Nation.<ref></ref>

השיר הראשון של ברטלט שהוקלט אי פעם נקרא "ODA". עם הקמת חשבון ה-SoundCloud שלו בשנת 2018, פרסם פולו ג'י את השיר "Gang With Me", שזכה במהירות למיליוני השמעות. הוא המשיך לצבור הצלחה עם שיריו "Welcome Back" ו-"Neva Cared". במחצית השנייה של שנת 2018, הוציא את השיר "Finer Things", שיר שכתב במהלך שהותו במעצר. השיר זכה למיליוני צפיות. בתחילת 2019, הוציא את "Pop Out", בהשתתפות ליל טיג'יי , שהגיע בשיאו למקום ה-11 במצעד הבילבורד הוט 100. הקליפ של השיר זכה למעל 200 מיליון צפיות באתר יוטיוב, והוביל אותו לחתום על חוזה הקלטות עם קולומביה רקורדס. ברטלט הוציא גם קליפים לשיריו, "Deep Wounds", "Through Da Storm", ו-"Dyin' Breed", מתוך אלבום הבכורה שלו, Die a Legend, שיצא ב-7 ביוני 2019, זכה לשבחים ממבקרי המוזיקה והגיע בשיאו למקום השישי במצעד הבילבורד 200.<ref></ref> מאוחר יותר באותה השנה, הוציא את הסינגל הראשון מתוך אלבומו השני, "Heartless", בהפקתו של מאסטרד.

ב-14 בפברואר 2020 הוציא פולו ג'י את השיר "Go Stupid", בהשתתפות הראפרים סטאנה 4 וגאס ו-NLE צ'ופה. השיר הופק על ידי מייק ויל מייד איט וטיי קית' .<ref></ref> השיר הפך לשיר השני של פולו ג'י שנכנס למצעד הבילבורד הוט 100, תוך שהגיעה בשיאו למקום ה-60.<ref name="Billboard Charts"></ref> ב-15 במאי 2020 הוציא את אלבום האולפן השני שלו, The Goat.<ref name="Goat"></ref> האלבום הגיע היישר אל המקום השני במצעד הבילבורד 200 ולמקום הראשון במצעד אלבומי הראפ.

ביולי 2020 יצא האלבום Legends Never Die של הראפר ג'וס וורלד לאחר מותו, בו השתתף פולו ג'י בשיר "Hate the Other Side", שהגיע בשיאו למקום העשירי במצעד הבילבורד הוט 100, ובכך הפך לשיר של פולו ג'י שהגיע למקום הגבוה ביותר במצעד. ב-11 באוגוסט 2020, נכלל פולו ג'י ברשימת ה-Freshman Class השנתית של המגזין XXL.<ref></ref> מאוחר יותר באותו החודש, פרסם את הווידאו קליפ לסינגל "Martin & Gina", שהגיע למקום ה-61 במצעד הבילבורד הוט 100. בספטמבר הוציא את הסינגל "Epidemic", שהגיע בשיאו למקום ה-47 במצעד הבילבורד הוט 100.

ב-9 באפריל 2021 הוציא את הסינגל "Rapstar", מתוך אלבומו השלישי. השיר הגיע היישר אל המקום הראשון במצעד הבילבורד הוט 100.<ref></ref> במאי 2021 יצא הסינגל "Gang Gang" מתוך האלבום, בהשתתפות הראפר ליל ויין.<ref name=":0"></ref> האלבום, Hall of Fame, יצא לאור ב-11 ביוני 2021.<ref name=":0" /> ב-22 בנובמבר 2021, הראפר שחרר את "Hall of Fame 2.0".

ב-21 ביולי 2023, השתתף בסינגל "Heartbroken" של דיפלו עם ג'סי מורף. ב-18 באוגוסט הוציא את הסינגל "Barely Holdin' On".<ref></ref>

== חיים אישיים ==
לברטלט בן אחד, בשם טרמני, שנולד ב-6 ביולי 2019. ב-12 באוגוסט 2019 הוא אושפז וכמעט איבד את חייו, לאחר שככל הנראה סבל ממנת יתר במסיבה.<ref></ref>

== דיסקוגרפיה ==
=== אלבומי אולפן ===
* 2019: Die a Legend
* 2020: The Goat
*2021: Hall of Fame
*2021: Hall of Fame 2.0

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:אמני קולומביה רקורדס
קטגוריה:אמריקאים שנולדו ב-1999
ארץ ואן דימן

ארץ ואן דימן (באנגלית: Van Diemen's Land) הייתה מושבת כתר בטסמניה, אוסטרליה. מושבת הכתר הוקמה ב-1825, והסתיימה ב-1856 לאחר הקמת מושבת טסמניה .

אף על פי שהשם ארץ ואן דימן התקבל בציבור האירופאי, הסופר הבריטי, אנתוני טרולופ השתמש במונח ונדמוניאן: <ref>quoted by Patsy Adam Smith p.248 of Smith, Patsy Adam and Woodberry, Joan (1977) Historic Tasmania Sketchbook Rigby </ref>

מהעשור הראשון של המאה ה-19 ועד ביטול עונש הגלות ב-1853, ארץ ואן דימן הייתה מושבת העונשין העיקרית באוסטרליה. בעקבות השעיית התחבורה לניו סאות' ויילס, כל האסירים שהוגלו לשם, נשלחו לארץ ואן דימן. בסך הכל, כ-73,000 אסירים הועברו לארץ ואן דימן או כ-40% מכלל המורשעים שנשלחו לאוסטרליה.<ref></ref>

ב-1856 שונה שם ארץ וואן דימן לטסמניה. שינוי השם הסיר את הקונוטציות הפליליות הלא-נעימות עם השם ארץ ואן דימן (והקונוטציה של "השד") תוך כדי מתן כבוד לאבל ינזון טסמן, האירופאי הראשון שמצא את האי. מושבת העונשין האחרונה בטסמניה, פורט ארתור, נסגרה ב-1877.<ref>Australian Government, National Heritage site. [http://www.environment.gov.au/heritage/national/sites/port-arthur.html Port Arthur Historic Site] </ref>

== לקריאה נוספת ==
<div class="mw-content-ltr">
* Alexandra, Rieck (editor) (2005) The Companion to Tasmanian History Centre for Tasmanian Historical Studies, University of Tasmania, Hobart. .
* Boyce, James (2008), Van Diemen's Land. Black Inc., Melbourne. .
* Robson, L.L. (1983) A history of Tasmania. Volume 1. Van Diemen's Land from the earliest times to 1855 Melbourne, Oxford University Press. .
* Robson, L.L. (1991) A history of Tasmania. Volume II. Colony and state from 1856 to the 1980s Melbourne, Oxford University Press. .
</div>

== קישורים חיצוניים ==

* 
<div class="mw-content-ltr">
* [https://web.archive.org/web/20060220011421/http://www.foundingdocs.gov.au/item.asp?sdID=34 Constitution Act 1855, establishing an elected parliament in the colony]
</div>

== הערות שוליים ==

קטגוריה:מקומות ששימשו כמושבת עונשין
קטגוריה:טסמניה
קטגוריה:אוסטרליה: היסטוריה
תהימליץ' אוהינגה

תהימליץ' אוהינגה (Thimlich Ohinga) הוא אתר ארכאולוגי השוכן בדרום-מערב קניה, כ-20 ק"מ מזרחית לחופי ימת ויקטוריה. משמעות שמו של האתר היא "יער מפחיד" (Thimlich), בעוד שמשמעות המילה "אוהינגה" (Ohinga, ברבים Ohingni - אוהינגני) היא יישוב או מתחם בנוי מאדמה או אבנים שנפוץ מאוד באזור ימת ויקטוריה. תהימליץ' אוהינגה הוקם במאה ה-16 והיה בשימוש עד אמצע המאה ה-20. זהו המכלול הגדול והשמור ביותר ששרד מסוג זה של מבנים, והוא מייצג מסורת של בנייה יבשה על ידי אוכלוסיית הרועים באגן ימת ויקטוריה. המקום מסווג כמונומנט לאומי מאז 1981 ובשנת 2018 הוא הוכרז כאתר מורשת עולמית.

==היסטוריה==
האתר הוקם לפני כ-500 שנה, והמחקר ההיסטורי כמו גם מסורת שבעל-פה, מראים כי הוא נושב ונעזב פעמים מספר ובידי קבוצות אוכלוסייה שונות. עם אלה נמנות קבוצות בנטו וקבוצות של שבטים נילוטיים, בייחוד לו . מאפיין זה של יישוב בידי קבוצות שונות היה הנורמה באזור ימת ויקטוריה, ולפי מסורת שבעל פה היו אלה שבטי בנטו אשר יישבו את האתר לראשונה. בסוף המאה ה-17 יושב האתר בידי קבוצה נילוטית וזו הרחיבה את המבנים הקיימים ובנתה מבנים נוספים מחוצה לו. הן קבוצות הבנטו והן הקבוצות הנילוטיות אימצו את סגנון הבנייה היבשה (בנייה ללא חומר, דוגמת מלט או בטון). האתר שינה בעלות, לעיתים מסיבות שכיום אינן ברורות, עד שהמגורים בו פסקו בתחילת המאה ה-20. עם זאת, גם לאחר מועד זה המשיך ונהג השימוש במקום לצורכי מרעה.

==מאפיינים==
האתר משתרע על-פני שטח של 210 דונם, והוא מורכב מארבעה אוהינגני, שבכל אחד מהם מתחם גדול עם מאפיינים פנימיים דוגמת מתחמים קטנים יותר עבור דירים ולולים, קירות נמוכים, מבנים, גדרות לגינות ופרוזדורים. במתחמים מבנים מעוגלים הבנויים בצורת שלוחות של הקיר ההיקפי. קוטרם הממוצע הוא 5 מטרים והם שימשו לצרכים שונים כגון בישול, אחסון, דישה, בורות להדלקת אש וייבוש דגנים. בנוסף קיים באתר מתחם תעשייתי לעיבוד ברזל. גובהם של הקירות באתר נע בין מטר וחצי ל-4.5 מטרים, ורוחבם כמטר אחד עד 3 מטרים. הם בנויים משלוש שכבות - שכבה פנימית וחיצונית של אבני בזלת בגודל ובצורה משתנים, ושכבה אמצעית שעשויה מאבנים קטנות ואשר תומכת בשתי השכבות האחרות. האבנים הונחו באופן כזה, שלמרות היעדר יסודות בעומק האדמה ואף שהבנייה היא יבשה, הקירות יציבים.

==קישורים חיצוניים==

* [https://www.museums.or.ke/thimlich-ohinga/ המקום באתר המוזיאון הלאומי של קניה]
* [http://www.wmf.org/project/thimlich-ohinga-cultural-landscape Thimlich Ohinga Cultural Landscape]

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קניה: היסטוריה
קטגוריה:אגם ויקטוריה
סלע וורד (אנטארקטיקה)

סלע וורד (באנגלית: Ward Rock) הוא גבעה עגולה סלעית החשופה מקרח בהרי סקוט, בארץ אנדרבי, במזרח אנטארקטיקה, שבאנטארקטיקה.

הגבעה הסלעית ממוקמת בסמוך ממזרח לגבעות האוורד.

גובהה של הגבעה 513 מטרים מעל פני הים.

== היסטוריה ==
=== גילוי ומיפוי הגבעה ===

הגבעה מופתה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956.

=== מקור השם ===

שמה של הגבעה ניתן לה על יד ועדת השמות האנטארקטיים של אוסטרליה.

הגבעה נקראת על שמו של פ. ג'יי. וורד (F.J. Ward), שהיה איש צוות באוניית המחקר "דיסקברי", אשר הביאה את משלחת החקר הבריטית, אוסטרלית וניו זילנדית לאנטארקטיקה, אשרה חקרה את אנטארקטיקה בין השנים 1929–1931.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:16269 סלע וורד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=15728&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR סלע וורד] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25601246 מפת אזור סלע וורד]
* [https://zh.mindat.org/feature-6627784.html סלע וורד] באתר mindat
* [http://distancebetween.info/ward_rock מחשבון מרחקים - המרחק מסלע וורד לאתרים סמוכים]

== הערות שוליים ==

וורד
ווקאליזה

ווֹקָאליזה היא קטע קולי – יצירה או תרגיל בחימום קולי – המבוסס על הברה (על פי רוב, הברה פתוחה) אחת או יותר, ללא מילים.

עם יצירות הווקאליזה הידועות במוזיקה הקלאסית ניתן למנות את "פסטורלה" של איגור סטרווינסקי (1907) ו"ווקאליזה" של רחמנינוב (1915).
במוזיקה הפופולרית הישראלית ידועה היצירה "תמונה" (1978), שחיבר יצחק קלפטר ושרה יעל לוי.

==ראו גם==
* שירת סקאט
* מֶליסמה – זמרה של מספר צלילים על הברה אחת

קטגוריה:ערכים שבהם תבנית בריטניקה אינה מתאימה
קטגוריה:זמרה
טריגון ברוד

טְרִיגוֹן בָּרֹד (שם מדעי: Neotrygon kuhlii) הוא מין של דג סחוס ממשפחת הטריגוניים החי במימי האזור האינדו-פסיפי בין חופי מזרח אפריקה ומדגסקר, דרך ים סוף להודו ועד דרום-מזרח אסיה, אוסטרליה ולאורך האוקיינוס השקט, כשהוא מדרים עד חופי דרום אפריקה וצפונה עד לים הצהוב וים יפן. טריגון זה מכונה באנגלית: "bluespotted stingray", אך שם זה ניתן גם למין דומה - מחבטן הספירים. את שמו המדעי קיבל על שם החוקר הגרמני היינריך קאל שחקר אותו לראשונה בג'אווה, אינדונזיה.

==תיאור==
טריגון זה הוא דג קטן יחסית, באורך 70 סנטימטרים לרבות הזנב ורוחב סנפירי החזה שלו עד 47 סנטימטרים. הוא בעל גוני ירוק-כהה עד חום בהיר שעליו כתמים כחולים המזהירים טורפים, אך מרבית הגוף מתאים להסוואתו על רקע החול או הבוץ הימי. בקצה הזנב ישנו עוקץ משונן עם ארס חזק.

הטריגון חי על קרקעית הים או בין סלעים ואלמוגים והוא נפוץ במימי חופים ושוניות אלמוגים עד עומק 90 מטרים. לעיתים הוא יימצא בקבוצות קטנות אך לרוב הוא חי בבדידות. הטריגון הוא טורף הניזון מחסרי חוליות ימיים כמו תולעים, צדפות וסרטנים שונים וכן דגים קטנים שהוא חופר בעזרת פיו מהחול. שיניו השטוחות עוזרות לו לרסק גם טרף קשיח ביעילות.

הטריגון ארסי ואין לו הרבה טורפים. הטורפים העיקריים שלו בטבע הם הפטישניים הלוכדים טרף מהקרקעית. הוא ניצוד גם בידי אנשים למטרות סחר בחיות מחמד ומגודל באקווריומים שונים. בנוסף משתמשים בעורו כדי לייצר תופים לאורך חופי המזרח התיכון.

==קישורים חיצוניים==

==הערות שוליים==

קטגוריה:בעלי חיים שתוארו ב-1841
קטגוריה:טקסונים שתוארו בידי פרידריך גוסטב יעקב הנלה
קטגוריה:טריגוניים
קטגוריה:דגי האוקיינוס השקט
איתו לנצח

"אִתּוֹ לָנֶצַח" הוא שיר של להקת "קרח תשע", אשר יצא לאור בשנת 1997 כחלק מאלבום הבכורה שלה, "תחילתם של החיים הנכונים". השיר נכתב והולחן על ידי נעם רותם ואוהד קוסקי ועובד על ידי משה לוי וכל חברי הלהקה. השיר זכה להצלחה רבה, אך ספג ביקורות נוקבות בשל עיסוקו המפורש באהבה הומוסקסואלית.

== רקע ==
השיר הופק באולפני ההקלטות "טריטון", והוקלט בו וב"דאון טאון". בשיר מתוארת אהבה הומוסקסואלית בין שני גברים.

== הצלחה וביקורת ==
השיר, שנחשב לראשוני השירים בישראל שנכתבו מפורשות על יחסים הומוסקסואליים, זכה להצלחה רבה, ועורר התעניינות רבה בלהקה ובאלבום. הצלחתו הרבה בשנות ה-90, לקראת שיא המאבק הלהט"בי בישראל, הייתה עבור רבים נדבך נוסף בלגיטימציה של הקהילה הגאה במרחב הציבורי בישראל.

השיר נכנס למצעד הפזמונים השבועי של רשת ג' ב-20 ביולי 1997, ושהה שם במשך עשרה שבועות, עד 12 באוקטובר 1997. בשיאו הגיע למקום השני (17 באוגוסט). השיר דורג במקום ה-28 במצעד השנתי של התחנה לשנת תשנ"ז (1997).

ברבות השנים נמתחה ביקורת מסוימת על השיר ככזה המשקף רצון ליחסים הטרו-נורמטיביים (במילים "נחיה כמו בעל ואישה"), ועל כך שהוא נכתב ובוצע על ידי הטרוסקסואלים. בריאיון שנתנו בנושא חברי קרח תשע לעיתון "הארץ" נאמר כי מאחר שלא הייתה זמרת בלהקה, שר את השיר רותם בלשון זכר, וכי הם שמחים שהשיר הפך להמנון הומוסקסואלי. בריאיון אחר רותם אמר על כך: "שימח אותי שזה הגיע להרבה אנשים ונתן להרבה אנשים אפשרות להתמודד עם הזהות שלהם ולהרגיש נוח איתה, אבל אני מבחינתי פשוט כתבתי שיר. שיר אהבה. כל השאר לא באמת קשור אליי או תלוי בי."

== מיקומי שיא ==

== גרסתה של ליהי עטר ==
איתו לנצח הוא סינגל שהוקלט על ידי הזמרת הישראלית ליהי עטר. השיר יצא לאור ב-2010, מתוך אלבום הבכורה שלה, הקרוי על שמה.

בגרסה של עטר שונו חלק מהמילים (מנקבה לזכר), ובכך הטקסט הוצא ממשמעותו המקורית – משיר אהבה הומוסקסואלי ("רוצֶה לחיות איתו לנצח") להטרוסקסואלי ("רוצָה לחיות איתו לנצח").

בביקורת של יוסי חרסונסקי לשיר, הוא נתן לו 3.5 כוכבים ואמר עליו "פופ נדוש, טוב בסוגו, שום דבר שיש לרוץ לבשר עליו בראש חוצות".

=== מיקומי שיא ===
השיר הגיע שלוש פעמים לראש המצעד העברי השבועי של מדיה פורסט – ב-7, ב-14 וב-28 במרץ 2010.

== קישורים חיצוניים ==

* 

* [https://www.nli.org.il/he/items/NNL_MUSIC_AL990036636460205171/NLI דף השיר], באתר הספרייה הלאומית

== הערות שוליים ==

קטגוריה:שירי 1997
קטגוריה:סינגלים מ-1997
קטגוריה:שירים בעברית
קטגוריה:שירי להט"ב
קטגוריה:סינגלים שהגיעו למקום הראשון במצעד העברי של מדיה פורסט
גטו איזביצה

גטו איזביצה היה גטו יהודי שהוקם על ידי גרמניה הנאצית באיזביצה, פולין במהלך מלחמת העולם השנייה והשואה. הגטו שימש נקודת העברה לגירוש יהודים מפולין, גרמניה, אוסטריה וצ'כוסלובקיה למחנות ההשמדה בלז'ץ וסוביבור.<ref name="sztetl.org-5"></ref> הגטו הוקם בשנת 1941, אף על פי שהטרנספורטים הראשונים של יהודים מהרייך הגרמני החלו להגיע אליו כבר בשנת 1940. איזביצה היה גטו המעבר הגדול ביותר בתוכנית לובלין, ושיעור התמותה היה כמעט שווה לזה של גטו ורשה. האופטשטורמפיהרר , שהיה ידוע באכזריותו יוצאת הדופן, שימש כמפקד הגטו.

== הכניסה והחיים בגטו ==
היהודים שהתגוררו באיזביצה הוחזקו בנפרד מהנכנסים החדשים. הם שוכנו בצד השני של פסי הרכבת. כמו כן, היהודים שנשלחו מגרמניה ואוסטריה הובדלו מיהודי פולין בצבע שלט החובה של מגן דוד, צהוב ליהודים גרמנים וכחול ליהודי פולין. על מנת לפנות מקום לטרנספורטים הנכנסים, 2,200 יהודים מקומיים נשלחו למחנה ההשמדה בלז'ץ ב-24 במרץ 1942. בין מרץ למאי 1942 הועברו לאיזביצה מרחבי אירופה כ-12,000 עד 15,000 יהודים חדשים כחלק ממבצע ריינהרד. ביניהם מהנדסים, רופאים, כלכלנים, גנרלים בצבא ופרופסורים מווינה, האג, היידלברג, ורוצלב ומפראג.<ref name="Foundation-PDF">[http://fodz.pl/download/fodz_izbica_broszura_EN.pdf Izbica - a story of a place] by Foundation for the Preservation of Jewish Heritage in Poland. PDF&nbsp;file:&nbsp;1,437&nbsp;KB. Retrieved April 12, 2012.</ref> האסירים שוכנו בכמה צריפי עץ שיכולים להכיל כמחציתם, לחוצים זה בזה כמו סרדינים. השאר נאלצו להתקיים בחוץ בתנאי קור. היהודים שהו בצריף בדרך כלל לא יותר מארבעה ימים, כמעט בלי שום דבר לאכול. קורבנות רבים נכנעו לטיפוס בגלל תנאים סניטריים ירודים בגטו. לזרים, שרבים מהם בקיאים בגרמנית, היה קל יותר להתנהל עם מדכאיהם הנאצים מאשר ליהודים הפולנים מתוך הגטו. השפלות ודיכוי היו דבר שבשגרה.

=== רצח המוני בגטו ===
בשלב המוקדם של קיום הגטו, הרסו הנאצים את בית העלמין היהודי המקומי. המצבות חוללו ושימשו לבניית קירות של כלא חדש. כל הגטו באיזביצה חוסל החל מ-2 בנובמבר 1942<ref name="Browning"></ref> מה שהוביל לשבוע של הרג המוני בבית העלמין. כמה אלפי יהודים (שהוערכו בכ-4,500) נטבחו על ידי גדוד מתנדבי טרווניקי אוקראינים. הנרצחים הושלכו לקברי אחים שנחפרו במהירות. הרציחות בוצעו על ידי רוצחים מאומנים ששתו בכבדות, אך חיילי גדוד 101 של משטרת המילואים הגרמנית שגייסו את האסירים הנידונים שתו גם הם, במיוחד בלילה.<ref>Browning 1998, p. 80.</ref> במקום גטו איזביצה הוקם גטו שני, קטן יותר, לכ-1,000 יהודים מקומיים. הוא פורק ב-28 באפריל 1943 והאסירים שנותרו נשלחו למחנה ההשמדה סוביבור. מתוך כלל אזרחי איזביצה היהודים (מעל 90% מאוכלוסייתה לפני המלחמה), רק 14 שרדו את השואה. בית העלמין היהודי באיזביצה שוחזר על ידי הקרן לשימור המורשת היהודית בפולין.<ref name="Project">[http://fodz.pl/?d=5&id=84&l=en Izbica Jewish Cemetery Commemoration Project.] Foundation for the Preservation of Jewish Heritage in Poland. Retrieved April 12, 2012.</ref>
אנדרטת ההנצחה לנספים בגטו

==קישורים חיצוניים==

== הערות שוליים ==

איזביצה
קטגוריה:השואה בפרובינציית לובלין
סטניסלב ויטקביץ'

סטניסלב ויטקביץ (פולנית: Stanisław Witkiewicz; 8 במאי 1851 – 5 בספטמבר 1915) היה צייר פולני, תאורטיקן אמנות ואדריכל חובב, ידוע ביצירתו "סגנון זאקופנה".<ref name=":0"></ref>

== ביוגרפיה ==
ויטקייביץ' נולד ב- בסמוגיטיה (ליטא של ימינו) בארצות חבר העמים הפולני-ליטאי בתקופת החלוקה, שנשלטה באותה תקופה על ידי האימפריה הרוסית.

כנער, בילה כמה שנים בטומסק הסיבירית, לשם הוגלו הוריו ושני אחיו הגדולים על תמיכתם במרד ינואר. הוא למד באקדמיה לאמנויות בסנקט פטרבורג (1868–1871) והמשיך את לימודיו במינכן (1872–1875). במהלך שהותו במינכן התיידד עם הציירים אלכסנדר גרימסקי, יוזף חלמונסקי והנריק סימירדזקי.

בשנת 1875 עבר לוורשה והקים סדנא לציור במלון אירופייסקי. בשנת 1884 נישא למריה פייטרצקביץ'. לזוג נולד בן, סטניסלב איגנסי. הסנדקית של הבן הייתה השחקנית הלנה מודג'סקה.

בשנים 1884–1887 עבד ויטקביץ' כמנהל האמנותי של שבועון "Wędrowiec", שעבורו כתב סדרת מאמרים הנוגעים לערכים של יצירת אמנות ולתפקיד מבקרי האמנות (פורסם בצורת ספר ב־1891 וב־1899). בשנת 1887 מילא את אותו תפקיד במגזין "קלוסי".<ref name=":0" />

בשנת 1886 ביקר בזאקופנה לראשונה. הוא התלהב מהנוף ההרי, מרמות פודל בדרום פולין, ומסורות העם שלהם. שאיפתו הייתה ליצור סגנון לאומי פולני באמצעות מיצוי של הצורות והצבעים מכל מגוון האמנות האדריכלית והדקורטיבית שבהרים.

הוא גיבש את סגנון זאקופנה (הידוע גם כסגנון ויטקביץ') בארכיטקטורה, ובו תכנן בתים וחללי פנים עבור פולנים בעלי נטייה אמנותית. הוא היה קשור מאוד לזאקופנה וקידם אותה בקהילת האמנות.

לויטקביץ' היו דעות נחרצות כנגד השכלה פורמלית: "בית הספר מנוגד לחלוטין לצורך הפסיכולוגי של בני האדם". הוא יישם עיקרון זה בחינוך בנו והתאכזב כאשר בן ה -20 בחר להירשם לאקדמיה לאמנויות יפות בקרקוב.<ref name=":0" />

בשנת 1908, בעודו סובל משחפת, עזב ויטקביץ' את משפחתו בזאקופנה ועבר להתגורר בלוברן, אתר נופש אופנתי באותה עת באוסטריה-הונגריה, שנמצאת בקרואטיה.

הוא נפטר שם בשנת 1915.

תערוכת היחיד הראשונה שלו הועלתה בחברה לאמנויות יפות בזצ'טה בשנת 1927.

בנו, סטניסלב איגנאצי ויטקביץ', הפך לצייר, מחזאי, סופר ופילוסוף מפורסם, הידוע גם בכינוי הבדוי "ויטקאצי".

== גלריה ==
<gallery mode="packed" heights="180">
File:Stanisław Witkiewicz - Jarmark w miasteczku 1882.jpg | יריד בעיירה

File:Hanging Polish January insurgents by Russians in Šiauliai.PNG | תליית המורדים הפולנים

File:Krokusy.jpg | קרוקוזי

File:Lovran 4.jpg | לוברן

File:MDDK 2012 - Zakopane - Willa Oksza - 19-20 maja 2012 (7287319926).jpg | וילה אוקאזה בזקופאנה

File:Willa „Oksza”, Zakopane, A-68 M 05.jpg | וילה אוקזה בזאקופנה

File:C00 413 Herz-Jesu-Kapelle Jaszczurówka.jpg | הכנסייה בזאקופנה

File:Jaszczurówka.jpg | חלון בכנסייה בזאקופנה
</gallery>

==קישורים חיצוניים==

== הערות שוליים ==

קטגוריה:ציירים פולנים
קטגוריה:ציירים ליטאים
קטגוריה:חולי שחפת
קטגוריה:ילידי 1851
קטגוריה:פולנים שנפטרו ב-1915
מוזיאון קון-טיקי

מפת המוזיאון:{{ש}}
1. [[מסעות רע
2. חידקל (טיגריס)
3. תערוכות זמניות
4. פאטו-היווא
5. פולינזיה
6. הרפסודה
7. אי הפסחא
מרתף:
8. דגמי מערות
9. נוף מתחת למים]]
מוזיאון קון-טיקי (בנורווגית: Kon-Tiki Museet) הוא מוזיאון באוסלו, בירת נורווגיה. המוזיאון שוכן בחצי האי בידגוי , ומוצגים בו חפצים ממשלחותיו ומחקריו של תור היירדאל.
== פעילות ==
המוצגים כוללים את הרפסודה המקורית של קון-טיקי, שבה הפליג היירדאל ב-1947 בראש משלחת מפרו לאיי טואמוטו בפולינזיה, מפות וציוד מהמשלחת, ספינת רע 2 המשוחזרת, מוצגים של מחקר ימי ודגמים משלושת סוגי המערות באי הפסחא. יש בה גם ספרייה עם יותר מ-8,000 ספרים. המוזיאון שכן לראשונה בבניין זמני ב-1949. בניית מתחם מוזיאונים שתוכננו על ידי האדריכלים פריטיוף פלטו (Frithjof Stoud Platou) ואוטו טורגרסן (Otto Torgersen) החלה בשנת 1950 והוא נפתח בשנת 1957. בשנת 1978 נפתחה הרחבה נוספת בתכנונו של טורגרסן.

בשיתוף פעולה עם הספרייה הלאומית של נורווגיה, מנהל המוזיאון את הספרייה של ביארנה קרופליאן (Bjarne Kroepelien) המכילה כ-4,500 ספרים ומאמרים על פולינזיה, ואת ארכיון היירדאל. בנוסף ליומנים, כולל ארכיון זה כתבי יד מקוריים, מכתבים פרטיים, תוכניות משלחות, מאמרים וגזרי עיתון וכן חומר ייחודי של צילומים וסרטים. הארכיון הוכרז כמורשת מסמכים עולמית על ידי אונסק"ו בשנת 2011.

בשנת 2012 הציג המוזיאון תערוכה מיוחדת על הפקת הסרט העלילתי החדש קון-טיקי.

סמוך למוזיאון נמצאים מוזיאונים נוספים: מוזיאון פראם , מוזיאון ההיסטוריה התרבותית של נורווגיה , מוזיאון הספנות הנורווגית ומוזיאון ספינות הוויקינגים .

==קישורים חיצוניים==

* 
*[https://norway.co.il/מוזיאון-קון-טיקי-kon-tiki-museum/ מוזיאון קון טיקי – The Kon-Tiki Museum]

==הערות שוליים==

קטגוריה:אוסלו: מבנים
קטגוריה:נורווגיה: מוזיאונים
קטגוריה:תור היירדאל
דוזנברג ספיישל / מורמון מטאור

דוזנברג ספיישל / מורמון מטאור (באנגלית: Duesenberg Special / Mormon Meteor) הם מכוניות מרוץ שנבנו כדי לשבור את שיא המהירות הקרקעית של מכוניות המונעות על ידי גלגלים, מתוצרת יצרנית מכוניות המרוץ ומכוניות הפאר Duesenberg Automobile & Motors Company, Inc בשיתוף פעולה נהג המרוצים Ab Jenkins אשר יוצרו בין השנים 1935–1937 בארצות הברית.

==דגמים==
* "דוזנברג ספיישל"
* "מורמון מטאור 1"
* "מורמון מטאור 3"

==="דוזנברג ספיישל"===
דגם "דוזנברג ספיישל" התבססה על דגם דוזנברג מודל J שנבנה עם מנוע מגדש טורבו ומאייד כפול. המנוע שופר על ידי "August Duesenberg" . בדגם הורכבו צמיגים ברוחב 457 מילימטרים. באוקטובר 1935 הדגם הגיע למהירות של 247.79 קמ"ש (בבדיקה של 1 שעה), ובבדיקה של 24 שעות דגם "דוזנברג ספיישל" הגיע למהירות של 218.18 קמ"ש במסלול המרוצים "Bonneville Salt Flats Race Track" ב-"Bonneville Salt Flats" . שיא המהירות נשבר בשנת 1961.

המימון למבצע המיוחד של דוזנברג הגיע מחסות שאותה גייס אב ג'נקינס מחברות הנפט ויצרני ומפיצי אביזרים.

==="מורמון מטאור 1"===
מנוע מטוסים "Curtiss V-1570" שהורכב בדגם "מורמון מטאור 1"
אוגוסט דוזנברג חיפש לשבור את השיא הקודם, והחליט להרכב מנוע V12 צילינדרים, של מטוס מסוג "Curtiss V-1570" . נבנתה לדגם שלדה חדשה.

בשנת 1936 דגם ה-"מורמון מטאור 1" הגיע למהירות של 264.69 קמ"ש (בבדיקה לטווח 500 ק"מ), בבדיקה מבחן מרוץ בזמן של "24 שעות" הדגם הגיע למהירות 247.55 קמ"ש ובבדיקה מבחן מרוץ בזמן של "48 שעות" הדגם הגיע למהירות של 239.21 קמ"ש.

בשנת 1937 בבדיקה זמן מרוץ של "24 שעות" דגם ה"מורמון מטאור 1" הגיע למהירות של 253.10 קמ"ש. שילוב מנוע המטוסים בשלדה של "מורמון מטאור 1" גרם לתת היגוי במהירות גבוהה.

בשנת 1938 מנוע המטוס הוחלף במנוע "דוזנברג", הדגם שונה לנהיגה בדרכים, נהוג על ידי Marv Jenkins ו-Ab Jenkins עד שנת 1943 (כ-32,000 ק"מ). הדגם שרד עד שנת 2004.

==="מורמון מטאור 3"===
דגם ה"מורמון מטאור 3" נבנה בשנת 1937. המרכב הוקטן בשישה סנטימטרים על המסגרת כדי לעזור למכונית להסתובב על המסלול. בשנת 1939 הגיע למהירות של 275 קמ"ש ושבר את שיא מבחן המרוץ "12 השעות".

בשנת 1940 במבחן המרוץ "24 השעות" הגיע "מורמון מטאור 3" למהירות של 259.394 קמ"ש, שיא שנשבר רק בשנת 1990.

==ראו גם==
* דוזנברג מודל A
* דוזנברג מודל J

==קישורים חיצוניים==

==הערות שוליים==

קטגוריה:דגמי מכוניות שהושקו ב-1935
קטגוריה:מכוניות מרוץ
קטגוריה:מכוניות אמריקאיות
קרול ויטקובסקי

קָרוֹל (קארל) ד' ויטקובסקי (בפולנית: Karol Witkowski, באנגלית ידוע בעיקר בשם קארל ויטקובסקי, Karl Witkowski; 16 באוגוסט 1860 – 17 במאי 1910) היה צייר פולני-אמריקני, שצייר דיוקנאות ווסצנות של חיי היומיום באמריקה.

== ביוגרפיה ==
קרול דומיניק ויטקובסקי נולד למשפחה פולנית בעיירה יאזלובייץ שליד בוצ'אץ', באותה תקופה אוסטריה (כיום באוקראינה). כילד צעיר גילה כישרון יוצא דופן ברישום, והוריו שלחו אותו לבית הספר בעיר הסמוכה, צ'ורטקוב. בשנת 1879 התגייס לצבא האוסטרי, שם צבר פופולריות על ידי ציור דיוקנאות של חבריו החיילים הקצינים והמפקדים, כולל דיוקנאות של הגנרל הדוכס ושל פלדמרשל-לוטננט .

ב-1880 עזב ויטקובסקי את הצבא ועבר לקרקוב, שם למד אמנות בין השנים 1881–1883 ב בניהולו של יאן מטייקו. ויטקובסקי למד אמנות גם במינכן תחת קארל פון פילוטי.

בסביבות 1884 היגר ויטקובסקי מפולין,<ref></ref> כמו רבים אחרים, ונסע לאמריקה, שם שהה שלוש שנים. באותה תקופה צייר את ציוריו המפורסמים הראשונים של בחורים צעירים. בשנת 1887 עזב את אמריקה והגיע לצרפת. בפריז למד ויטקובסקי באקדמיה ז'וליאן<ref></ref> (1887-1888) והמשיך לעבוד על ציורים ודיוקנאות.

בשנת 1889 חזר ויטקובסקי לאמריקה ושהה בה כ-20 שנה, עד מותו. באותן שנים, מלבד ציור דיוקנאות של האליטה באזור ניו יורק, הוא צייר למעלה מ-200 ציורים של צעירים ומצחצחי נעליים, תיעד את חיי היומיום שלהם, בעבודה ובמשחק, לעיתים קרובות עם חיות המחמד. רוב הציורים הללו היו חתומים ”ק. ויטקובסקי”. משנת 1891 ועד מותו היו ציוריו זמינים למכירה במכירות פומביות ובגלריות ציורים באזור ניו יורק. במשך זמן מה היה לו סטודיו משלו בברוקלין, ניו יורק (1903).

עם הגעתו לארצות הברית בשנת 1884 התגורר ויטקובסקי בעיר ניו יורק, ובשנת 1891 עבר לניוארק.<ref></ref>

ויטקובסקי נפטר ב־17 במאי 1910 בניוארק עקב הרעלת דם.<ref></ref> במותו היה בשיא אונו האמנותי. בשנת 1909 הוא רשם 8 ציורים דרך משרד זכויות היוצרים של ארצות הברית ובתוך כמה חודשים בלבד של 1910 הוא יצר ורשם 14 יצירות נוספות, גם בחודשים האחרונים לחייו, הוא הציג את עבודותיו ביריד בטקסס וגלריות בעיר ניו יורק.

== ציור ==
קרל ויטקובסקי צייר את האליטה בניוארק (ניו ג'רזי, ארצות הברית) וכישוריו כצייר דיוקנאות לעשירים היו תמיד מבוקשים. אך למרבה האירוניה, ציוריו של מוכרי העיתונים ונערי הרחוב הם שהביאו לו הכרה מתמשכת. ציורי הילדים שלו מדהימים בזכות השילוב המוזר בין סנטימנטליזם וריאליזם.<ref></ref> כאמן אירופי בולט, קרל ויטקובסקי נתן מבט חדש לחלוטין על חיי מוכרי העיתונים האמריקאים, ציוריו מאופיינים בהומור ובהירות, הם רציניים והומוריסטיים באותה העת.<ref></ref>

== גלריה ==
<gallery mode="packed" heights="180">
File:Karl Witkowski - A Can of Worms.jpg|קופסת תולעים
File:Karl_Witkowski_-_Young_woman_with_chrysanthemum%2C_1900.jpg|נערה עם פרח
File:Karl Witkowski - Gathering Daisies, 1900.jpg| קוטפות חרציות
File:Karl Witkowski - Drawin your Picture.jpg| צייר
File:Karl Witkowski - Secrets.jpg|הסוד
File:Karl Witkowski - Game of Marbles.jpg | משחקים בגולות
File:Karl Witkowski - Shoeshine Boys, 1889.jpg | מצחצחי הנעליים
File:Karl Witkowski - The War News, 1898.jpg | חדשות המלחמה
File:Karl Witkowski - Playing a Tune.jpg | מצחצח נעליים
</gallery>

==קישורים חיצוניים==

== הערות שוליים ==

קטגוריה:ציירים אמריקאים
קטגוריה:ציירים פולנים
קטגוריה:אמריקאים שנולדו ב-1860
קטגוריה:פולנים שנולדו ב-1860
קטגוריה:נפטרים ב-1910